google/wiki40b huggingface dataset:
Bjørnsonstipendet

Bjørnsonstipendet er Den Norske Bokhandlerforenings forfatterstipend og ble etablert i 1997. Stipendet er opprettet i samarbeid med Den norske Forfatterforening og Bjørnsonfestivalen. Stipendet tildeles «en forfatter det er grunn til å knytte betydelige forventninger til og som fortrinnsvis er i etableringsfasen». Prisen består av et diplom og 15 000 kroner.
I'll Never Find Another You (sang)

«I'll Never Find Another You» var The Seekers' første single (Columbia DB 7431), som ble utgitt i Storbritannia (i desember 1964), og var den bestselgende singlen i Storbritannia i 1965. B-siden var «Open Up Them Pearly Gates».
«I'll Never Find Another You» ble også meget populær i USA.
Sporet ble skrevet og produsert av Tom Springfield, som også var ansvarlig for flesteparten av gruppas påfølgende hits.
Låten fikk nytt liv i USA i 1967 i en countryversjon (# 1) med Sonny James. Den ble utgitt på singlen Capitol 5914 i mai 1967. Produsent var Kelso Herston. B-siden var «Goodbye Maggie Goodbye».
«I'll Never Find Another You» var hentet fra James' LP-plate med samme tittel (Capitol ST 2788).
I 2006 fikk den nok en gang nytt liv i en rask folkrock-coverversjon med gitaristen Les Fradkin på hans CD-album, Jangleholic (RRO).
I 2010 ble sangen fremført på en veldedighetskonsert for hjemløses ungdomsorganisasjon, Teen Feed, av frontmannen i Death Cab for Cutie, Ben Gibbard, og hans hustru, sanger/skuespiller Zooey Deschanel.
Sangen ble lagt til the National Film and Sound Archive i Australias Sounds of Australia-register i 2011.

Norsk versjon

Britt Viberg har skrevet en norsk tekst. Hennes norske versjon bærer tittelen «Jeg finner ingen annen du».
Elever i Håsblås

Fredrik Djervell

Fredrik Djervell er en fiktiv karakter i J.K. Rowlings romanserie Harry Potter.
Han kunne virke som et fløtefjes (innbilsk og arrogant). Han var til å begynne med Galtvorts eneste forkjemper i tretrollmannsturneringen (fra Harry Potter og Ildbegeret), men ettersom Harry Potter ble valgt som den fjerde forkjemperen, ble han ikke lenger alene om å kjempe for Galtvort.
Djervell introduseres for andre gang i Harry Potter og Ildbegeret, da han og hans far reiser med samme flyttnøkkel som Wiltersene, Hermine Grang og Harry Potter til finalen i VM i rumpeldunk.
Djervell gikk på Galtvort, i huset Håsblås. Han var kaptein og speider på Håsblås' rumpeldunklag. I Harry Potter og fangen fra Azkaban spilte han mot Harry Potter og Griffings lag. Under kampen kom en masse desperanter til kampen, og Harry Potter ble satt ut av spill av disse. Djervell greide å ta snoppen. Da han fant ut hva som hadde skjedd med Potter, ønsket han at kampen skulle annulleres, men dette skjedde aldri.
Harry Potter har i hele Harry Potter og Ildbegeret et svært anstrengt forhold til Djervell, da Cho Chang, en Ravnkloing Potter er forelsket i, ikke bare blir med Djervell på Juleballet, men også blir kjæresten hans.
Djervell og Potter viser seg raskt å være de sterkeste deltakerne i tretrollmannsturneringen, og klarer til slutt å klamre seg fast til tretrollmannspokalen, som det viser seg er omgjort til en flyttnøkkel av Fyrst Voldemort. De kommer til en kirkegård der Voldemort og hans tjener, Petter Pittelpytt venter på dem. Pittelpytt dreper Djervell ved hjelp av Avada Kadavra, (denne formelen ble brukt av fyrst Voldemorts egen stav, derfor kom Djervell ut av staven senere) en av de tre utilgivelige forbannelsene.
Fredrik Djervell blir spilt av Robert Pattinson i alle hans opptredener i HP filmene.

Henny Smith

Henny Smith er en fiktiv person i Harry Potterbøkene. Han blir bare nevnt som et medlem av Håsblås.
Sigmund Skard

Bakgrunn og virke

Han har skrevet flere biografier om sin familie og svigerfamilie. Han giftet seg med Åse Gruda Skard i januar 1933, datter til Halvdan Koht og Karen Grude Koht. Sammen fikk de barna Torild Skard, Målfrid Grude Flekkøy, Halvdan Skard, Åsmund Skard og Anne Skard.
I 1983 mottok han Norsk kulturråds ærespris.

Annet

Det norske Samlaget har siden 1995 delt ut Sigmund Skard-stipendet
Pseudautomeris subcoronis

Utseende

Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Arten er utbredt i Brasil.
Acherontia styx

Utseende

En stor (vingespenn 90 – 120 mm) og kraftig svermer, ligner sterkt på dødningehodesvermeren (Acherontia atropos), men noe lysere på farge (større innslag av gult) enn denne. Dødningehode-tegningen på brystet er stor og kantet med svart, og den lyse fargen går i full bredde helt bak (hos de andre artene er det lyse felet mer eller mindre fiolin-formet). På bakkroppen dominerer den gule fargen, den blå midtstripen og de svarte tverrstripene er ganske smale. Bakvingene er gule med to, ganske smale, svarte tverrbånd.

Levevis

Larven kan leve på en rekke forskjellige planter. De viktigste næringsplantene tilhører trompettrefamilien, erteblomstfamilien, oljetrefamilien, sesamfamilien, søtvierfamilien og jernurtfamilien, men åmene er også funnet på planter i elleve andre familier. A. styx vandrer en del, men ikke så mye som dødningehodesvermeren.

Utbredelse

A. styx finnes fra vestkysten av Saudi-Arabia i vest til stillehavskysten av Kina i øst. Det er sannsynlig at den snart vil spre seg til Øst-Afrika. Streifere er funnet så langt nordvest som Tyrkia.
Lucas Black

90-tallet

Lucas Black har tross sin relativt unge alder vært skuespiller i en årrekke, og han begynte allerede som tolvåring i The War (1994), hvor han spiller mot Elijah Wood og Kevin Costner. Han spilte en av hovedrollene i den kritikerroste TV-serien American Gothic i 1995-96, før han fikk sin gjennombruddsrolle i Sling Blade mot Billy Bob Thornton. Han spilte også i The X-Files (1998), en spin-off fra TV-serien med samme navn.

00-tallet

Black satte også preg på westernfilmen All the Pretty Horses (2000), hvor Matt Damon og Penélope Cruz også var med. Tre år senere spilte han en birolle i Oscar-favoritten Cold Mountain. I 2004 dukket han opp i den populære sportsfilmen Friday Night Lights, en film som også la grunnlag for en TV-serie. Han spilte for øvrig igjen mot Billy Bob Thornton. Andre som var med var f.eks. Garrett Hedlund, Tim McGraw og Derek Luke. Deretter var han med i Jarhead med Jake Gyllenhaal og Jamie Foxx.
I 2006 fikk han det som sannsynligvis er hans mest kjente rolle til dags dato, nemlig som Sean Boswell i The Fast and the Furious: Tokyo Drift, den tredje filmen i Fast and Furious-serien. Det hintes i filmen til at han muligens kan dukke opp i filmserien ved en senere anledning, men ingenting er bestemt foreløpig med henhold til det.
Han har etter det spilt i Legion (2009) med Paul Bettany og Tyrese Gibson, samt Get Low med Robert Duvall, Bill Murray og Sissy Spacek.
Amoc (rapper)

Biografi

Amoc er av etnisk finsk samt samisk avstamning. I tillegg til rapping på enaresamisk, har Amoc også lært språket under skolegang i Enare. Han har også studert filmproduksjon i Enare.
Hans far er Matti Morottaja, en fremtredende forfatter, sosial aktivist og politiker i det samiske samfunnet i Enare som fokuserer på å bevare sitt språk og sin identitet.

Stil og inflytelse

I tillegg til at han rapper på sitt eget språk skiller Amoc seg også fra de fleste andre finske rappere med sine rå og provoserende tekster. Mange av hans sanger er laget i fortellende stil, med tekster som fokuserer på redsel, død, drap, monstre, samisk mytologi og fantasi. 
Han har oppgitt Tech N9ne, Necro, Jedi Mind Tricks, Rammstein og Eminem som artister han har vært inspirert av.
Heat (film)

Handling

En pengetransport blir ranet og det hele ender på en fatal måte da vaktene blir drept. LAPDs etterforsker Vincent Hanna (Al Pacino) kommer til åstedet og blir raskt satt på saken av da han er kjent som en mann aldri gir opp. Sporene leder rett til krimmogulen Neil McCauley (Robert De Niro) som begynner å se seg lei på tilværelsen som kriminell. Han ønsker å legge den karrieren bak seg for å begynne et nytt liv, men da trenger han å gjøre et stort brekk som sikrer ham ut livet. Hanna kommer nærmere og nærmere McCauley og i et øyeblikk møtes de to for å forklare hvordan ting skal være. Her forteller Hanna at han ikke kommer til å nøle med å skyte McCauley om han blir nødt. Det hele kulminerer i et spektakulært og høydramatisk bankran som ender med en kamp på liv og død.

Om filmen

Heat regnes i dag som en kultfilm og har oppnådd større popularitet etter milleniumsskiftet enn det den hadde i 1995-96.
Blir regnet som en av inspirasjonskildene til det mye omtalte NOKAS-ranet i Norge i 2004 . Filmen ble vist på NRK2 den 31. oktober 2007 i forbindelse med dokumentar-serien Spekter: temakveld som den kvelden hadde teamet: Når kjeltringer blir kjendiser .
Heat er en nyinnspilling av TV-filmen L.A. Takedown fra 1989, som også var regissert av Michael Mann.
Den norske jazzmusikeren/komponisten Terje Rypdal har laget låtene «Last Night» og «Mystery Man» til filmmusikken.
Rothschildpark

Rothschildpark er en park i Westend i Frankfurt am Main. Den er oppkalt etter bankierfamilien Rothschild fra Frankfurt. Parken ligger like i nærheten av Alte Oper, mellom gatene Reuterweg og Oberlindau, og ved grensen til bydelen Innenstadt. Parkens hovedinngang lå opprinnelig ved Bockenheimer Landstraße.

Historie

I 1816 kjøpte Mayer Amschel Rothschild en eiendom, som i årene frem til 1870 ble utvidet gjennom flere eiendomskjøp. Omkring 1832 oppstod et parkanlegg i romantisk («engelsk») stil med et nygotisk tårn, som er bevart. På eiendommen ble det også bygget et palé og et orangeri under ledelse av Friedrich Rumpf. Disse bygningene eksisterer ikke lenger. I 1891 ble parken modernisert.
Parkanlegget ble sterkt skadet under annen verdenskrig. Siden 1950 har parken tilhørt byen Frankfurt. På 1950-tallet ble parkens areal redusert gjennom at deler av eiendommen ble bebygget. Langs Bockenheimer Landstraße ble det oppført et høyhus for Zürich Versicherungsgruppe; dette var et av de aller første høyhusene i Frankfurt. I 1972 ble det såkalte SGZ-høyhuset bygget ved Reuterweg. En tid var dette Frankfurts høyeste bygning. Zürich-høyhuset er nå revet, og det bygges et nytt høyhus der det stod, som vil bli kalt Operatårnet. I denne forbindelse skal den opprinnelige inngangen til parken også restaureres, og parkens areal økes med ca. 5 400 kvadratmeter.
I 1954 ble det satt opp en statuegruppe av Georg Kolbe, kalt Ring der Statuen.
Parken har en gammel trebestand og en lekeplass.
Det polske luftfartsmuseum

Samlingene

Samlingene besto i 2005 av over to hundre fly. Flere av de utstilte flyene er unike. Samlingen inkluderer seilfly og over hundre flymotorer. Noen av de utstilte objektene er i sin opprinnelige skikkelse. Museet huser et stort bibliotek og arkiv med luftfartsrelaterte objekter.
Museet har en samling av 22 svært sjeldne fly som inntil 1941 var utstilt ved det tyske flymuseet Deutsche Luftfahrtsammlung Museum i Berlin. Disse fly ble evakuert under andre verdenskrig for å redde dem fra alliert bombing (selve museet ble ødelagt av bombeangrep) til det okkuperte Polen. German Museum of Technology i Berlin betrakter de utstilte objekter som sin eiendom. Behovet for restaurering gjelder spesielt de som har størst betydning for tysk luftfartshistorie. Per 2009 var det ingen tegn til at dette ville skje i nærmeste fremtid.
Museet har meget få polske fly fra årene 1918 til 1939, da de nesten alle ble ødelagt under den tyske okkupasjon av Polen, inklusive de som nå er utstilt i polske førkrigsmilitære flymuseer. De eneste to polske førkrigs-militærfly i samlingen er en det eneste gjenværende PZL P.11 i verden og en PWS-26. PWS-26 overlevde bare fordi den var utstilt som et tysk krigstrofe, og det var en del av denne samlingen anskaffet etter krigen. I tillegg ble et fåtall polske sivile førkrigsfly returnert av Romania etter krigen og tilslutt fant veien til museet.
Museet har en betydningsfull, og nær komplett, samling av alle typer utviklet og brukt etter krigen.

Bokutgivelse

Museet fungerer også som forlag, spesielt for dusinvis av bøker, fotoalbum, memoarer og brosjyrer viet til luftfartshistorie, inklusive emner som det polske flyvåpens (1933–1938) konstruerte fly fra før invasjonen av Polen i 1939 og etterkrigs- (1945 til 1960-tallet) bøker om de historiske i det polske flyvåpen i Frankrike og Storbritannia under Battle of Britain og Polens kamp for uavhengighet under første verdenskrig.
Ramsund orlogsstasjon

Ramsund orlogsstasjon (ROS) er det norske Sjøforsvarets logistikkbase i Nord-Norge. Den ligger i Tjeldsund, og er en av tre store offentlige arbeidsplasser der.
Forsvaret har arbeidsplasser lokalisert i Ramsund, Harstad og Sortland. Arbeidstilbudet varierer fra operative funksjoner, ulike administrative stillinger, til verkstedfunksjoner, vedlikehold og fagmilitære. ROS er i dag vertsskap for blant annet Forsvarets logistikkorganisasjon, deler av Marinejegerkommandoen og et element fra Minedykkerkommandoen. I tillegg har ROS ansvaret for drift av Trondenes leir i Harstad.
ROS er i dag regional støttefunksjon (RSF) med støttefunksjoner for andre avdelinger i sitt område. Dette inkluderer tjenester innen baseadminstrasjon, soldatforvaltning, forlegning, forpleining og transport.
Stasjonen ble etablert i 1913. Under nøytralitetsvernet i 1940 var det 25 mann utplassert ved Marinedepotet. Det planlagte fortet på Ramnes ble ikke bygget, og de tre innkjøpte 15 cm  Armstrong kanonene som lå på lager i Ramsund ble sendt til Bergen i 1940 og ble senere satt opp på Skjellanger på Holsnøy av tyskerne.
Bodø Fremskrittsparti

Bodø Fremskrittsparti er Fremskrittspartiets lokalforening i Bodø.
Reinstad

Reinstad er et sted i Sortland kommune i Nordland. Stedet ligger på vestsiden av Godfjorden på Hinnøya. Her var det tidligere butikk, posthus og fiskemottak.
Caulospongia pennatula

Utbredelse

Slekten er utbredt i Indiahavet ved Australia.
Irbestredet

Irbestredet (på engelsk kjent som Irbe Strait og Irben Strait, svensk Svorbesundet, estisk: Kura kurk, latvisk: Irbes jūras šaurums) er den sentrale sjøveis ferdselsveien ut fra Rigabukten, mellom Sõrvehalvøya på Saaremaa og Kurlandhalvøya og ut i Østersjøen.
Irbestredet er 27 km bredt på det smaleste. Mer enn 14 000 sjøminer fra første verdenskrig og andre verdenskrig ligger fremdeles i Irbestredet.
MINOs

Arbeid

I samarbeid med kommuner, etater og ikke-statlige organisasjoner jobber MINOs for å skape mer oppmerksomhet rundt omsorgssvikt, mobbing og psykisk helserelaterte problemer blant barn og unge. MINOs har produsert IKT-systemet OKEI for skole, barnevern og helsepersonell for at barn og ungdom skal få tilgang til rett hjelp raskest mulig.
MINOs holder til i Torridalsveien 21A i Kristiansand. Styret består av sosionomer, ingeniører, kommunikasjonsrådgiver, kvalitetsrevisor, økonom, lingvist og mennesker som har opplevd selvmord på nært hold.
Sigdbrudd

Sigdbrudd, også kalt chatter mark, er isskuringsstriper med halvmånehakk. Den kan til motsetning av typiske skuringsstriper fortelle hvilken retning isen har beveget seg.
De blir skapt ved at en stor stein har blitt slept med isbreens såle. De står alltid vinkelrett på isskuringsstripene.
Hong Kong Stadium

Hong Kong Stadium er den største idrettsarenaen i Hongkong. Den befinner seg i området Son Kon Po i Causeway Bay på Hongkongøya. Stadionet het opprinnelig Government Stadium, men ble ombygd og gjenåpna i mars 1994. Det har 40 000 sitteplasser, hvorav 18 260 på nedre nivå, 3 173 VIP-plasser, 18 510 på øvre nivå og 57 plasser for rullestolbrukere.
De fleste internasjonale fotballkamper spilles her, i likhet med sjumannsrugbyturneringa Hong Kong Sevens. Verdensmesterskapet i sjumannsrugby har blitt spilt på stadionet to ganger: i 1997 og i 2005.
Aniceto Esquivel Sáenz

Biografi

Sáenz var sønn av Úrsula Sáenz y Ulloa og Narciso Esquivel y Salazar, og 29. februar 1856 giftet han seg med Ana Isaura Carazo Peralta i San José. Hennes foreldre var María Toribia Peralta y Echavarría og Manuel José Carazo Bonilla. 
Utdannelsen fikk Sáenz ved Casa de Enseñanza de Santo Tomás og han avsluttet med en grad i jus ved Universidad de San Carlos de Guatemala. 
Sáenz var en av dommerne ved Costa Ricas høyesterett og medlem av landets konstitusjonelle forsamling av 1859, 1870 og 1880. Fra 1860 til 1863 og 1866 til 1868 hadde han en ministerpost. I årene 1868–1869 var han statssekretær i Jesús Jiménez Zamoras regjering. Deretter fulgte to år i statsråd under ledelse av Tomás Guardia Gutiérrez (1870–1872). I årene 1872–1876, 1884–1892 og 1894–1896 representerte Sáenz San José i parlamentet, og han var leder for de konstitusjonelle forsamlingene i 1886–1889 og 1891. 
Ved siden av sitt arbeide innen jus og politikk var han en av Banco de la Unions grunnleggere i 1877, som i 1877 til -89 utstedte kontanter. Banken skiftet navn til Banco de Costa Rica, og utstedte igjen kontanter i årene 1895–1899.
Valgene i april 1876 ga resultat etter herskeren Tomás Guardia Gutiérrez' ønsker. Sáenz ble valgt til president for Costa Rica for årene 1876–1880, og tiltrådte stillingen 8. mai 1876. Med diplomati ble konflikten med regjeringen Pedro Joaquín Chamorro y Alfaro styrt i en ikke-militær retning, og under Sáenz' styre ble regnskapsårets begynnelse lagt til 1. januar. Med Justo Rufino Barrios Auyón-regjeringen kom Tratado Guardia-Salazar i stand.
Hans politiske føringer avvek tydelig fra de øverstkommanderende Tomás Guardia Gutiérrez la, og 30. juli 1876 ble Sáenz avsatt gjennom et kupp som ble utført av generalene Pedro og Pablo Quirós Jiménez. Vicente Herrera Zeledón ble innsatt som president etter kuppet.
Wright Bay

Wright Bay er en liten bukt mellom vestsiden av Helen bretunge og fastlandet i Antarktis. Den ble oppdaget av Den australasiatiske antarktisekspedisjonen (1911–14) under Douglas Mawson, som navngav den etter Charles S. Wright fra Terra Nova-ekspedisjonen til Scott (1910–13).
EM i turn for kvinner 1959

Det andre europamesterskapet i turn for kvinner ble arrangert i 1959, i Kraków i Polen.
Dette var første året det ble arrangert lagkonkurranse i tillegg til de individuelle konkurransene.
Shake It Up (TV-serie)

Om serien

De tretten år gamle bestevenninnene CeCe Jones og Raquel «Rocky» Blue har drømt om å bli profesjonelle dansere siden de var småjenter, og det store gjennombruddet kommer når de får opptre på Shake It Up, et lokalt TV-danseshow i Chicago! CeCe og Rocky bryter alle regler for å slå gjennom, setter vennskapet på prøve og opplever nye eventyr underveis.
Daruvar

Daruvar (tysk: Darowar, ungarsk: Daruvár, latin: Aqua Balissae) er en ny i Kroatia. Daruvar har 13.243 innvånere og ligger ved fjellet Moslavačka gora i Bjelovar-Bilogora fylke i de sentrale deler av Kroatia.
Bispehaugen Ungdomskorps

Bispehaugen Ungdomskorps er et amatørkorps som ble stiftet i 1923, og regnes derfor som et av Trondheims eldste amatørkorps. Korpset har i lang tid vært kjent for sin kvalitet og har i de siste årene hevdet seg i toppen av NM for Janitsjar, i 2007 og 2008 spilte korpset i elitedivisjonen.
Nyctus

Utseende

Middelsstore (vingespenn ca. 40 millimeter), mørkbrune smygere. Forvingen har et oransje tverrbånd. På bakvingens underside danner vingeårene lyse striper.

Levevis

Larvene lever på gress.

Utbredelse

Slekten er utbredt i det nordlige Sør-Amerika (kjent fra Surinam og Peru).
Den konstantinske skjenkelse

Den konstantinske skjenkelse (latinsk: Constitutum Donatio Constantini eller Constitutum domini Constantini imperatoris) er et falsk romersk keiseredikt som antagelig ble oppstilt mellom 750 og 850. Grunnen til at det ble utferdiget er ikke sikkert, men det tjente i alle fall til å styrke pavelige interesser, muligens mot Østromerrikets eller frankerkongen Karl den stores og politiske og territorielle ambisjoner. Det kan synes som det er mest sannsynlig at dokumentet ble til i begynnelsen av perioden, og det er ofte blitt hevdet at det ble skrevet under pave Stefan IIIs pontifikat, rundt 752.
Dokumentet presenterer seg som et edikt fra den romerske keiser Konstantin I. Den er en donasjon til pave Sylvester I og hans etterfølgere: De skjenkes herredømmet over byen Roma og hele Vestromerriket, mens Konstantin skulle beholde den keiserlige myndighet over Østromerriket fra dets nye hovedstad Konstantinopel. Teksten hevder at skjenkelsen er keiserens takk for at paven hadde undervist ham i den kristne tro, døpt ham, og helbredet ham fra spedalskhet på underfullt vis.
Dette dokumentet ble benyttet av middelalderpaver for å styrke deres territorielle og sekulære myndighet over Roma og deler av Den italienske halvøy. Det var alminnelig ansett som ekte, skjønt det var én keiser, Otto III, som avviste det som et falsum.
Dikteren Dante Alighieri fremholdt i sitt hovedverk La Divina Commedia at disse skjenkelser var roten til pavedømmets verdslighet.
I første halvdel av 1400-tallet begynte den katolske kirke selv å mistenke at dokumentet umulig kunne være ekte. Den italienske humanisten Lorenzo Valla kunne i 1440 føre tekstkritiske beviser for at dokumentet ikke kunne ha blitt forfattet på 300-tallet. Det inneholdt enkelte formuleringer som ikke var utviklet på dette tidspunkt, og han påpekte også at dokumentets egen datering ikke rimer (et par senere hendelser er nevnt). Senere kunne andre forskere påpeke at noen andre elementer, som Sylvesters helbredelse av Konstantin, går tilbake til senere legendedannelser.
Samurai Karateklubb

Samurai Karateklubb ble stiftet i 1976. I klubben trener man wado-ryu-karate.
Klubben er tilsluttet Norges Kampsportforbund, et særforbund under Norges Idrettsforbund.
John Stack (ingeniør)

Liv og arbeide

Han ble født i Lowell, Massachusetts og ble uteksaminert fra Massachusetts Institute of Technology. Stack arbeidet ved Langley Research Center fra 1928 til 1962. Han arbeidet så for Republic Aircraft Corporation fra 1962 til 1971. Han døde i 1972.
John Stack arbeidet med overlydsfly, og var med på det laget som utviklet Bell X-1. Han arbeidet med vindtunneller med variert og komprimert luftstrøm.
The One

Handling

Det finnes ikke ett, men mange univers. Og i hvert av dem lever en versjon av deg.
Universene blir beskyttet av agentene i multiverset etterforskningsbyrå ( MEB ). Tidligereetterforsker Gabriel Mulaw har reist mellom 123 forskjellige univers for å drepe sine alter ego. For hvert drap får han de dreptes livsenergi og kraften blir større for hvert liv han tar målet hans er å bli den eneste ene.